projecte-aina/catalan_government_crawling huggingface dataset:
Nom del títol: Graduat/ada en Tècniques d'Aplicacions de Software per la Universitat Ramon Llull
Formar professionals de manera que assoleixin competències i coneixements específics que donen resposta a la demanda professional actual enfocada al desenvolupament d'aplicacions mòbils, la creació de webs, l'administració de sistemes, el suport tècnic i el màrqueting digital.
Tecnologies de la informació i la comunicació (TIC)
La informàtica incideix en la majoria dels àmbits de la societat mitjançant la utilització de dispositius cada cop més generalitzats, productes que són el resultat de la innovació tecnològica, la gestió d'entitats i la investigació més puntera.
L'ús massiu de dispositius electrònics i d'internet constata l'increment important —que està tenint lloc actualment i que continuarà en els propers anys— tant de continguts com de noves tecnologies.
És precisament la integració d'aquests dispositius el que permet augmentar l'accessibilitat a la informació i també el desenvolupament de nous entorns tecnològics.
La informàtica serà crucial per al seu desenvolupament.
Segons el Llibre blanc per al disseny de les titulacions universitàries en el marc de l'economia digital (presentat pel Ministeri d'Indústria, Energia i Turisme el 2015), el setembre del 2011 es va fer un seguiment de l'oferta d'ocupació del sector i, entre les ofertes analitzades, el perfil més buscat era el de dissenyador/a gràfic/a (24,1%), seguit del de programador/a web (16,5%), programador/a de videojocs (11,4%) i programador/a informàtic/a (10,1%).
També s'hi destaquen perfils com ara tècnic/a de web, tècnic/a d'aplicacions multiplataforma o desenvolupador/a de programari.
Els camps d'actuació dels informàtics estan en una evolució contínua.
Nom del títol: Màster universitari en Social Media: Gestió i Estratègia per la Universitat Oberta de Catalunya
Adquirir una formació avançada i especialitzada en la gestió estratègica dels mitjans socials o social media que els permeti ser competitius en un entorn canviant que requereix professionals amb una alta capacitat per adaptar-se i incorporar la innovació en l'exercici de les seves tasques.
Desenvolupar una visió estratègica i capacitat crítica per coordinar, executar i avaluar les accions desenvolupades i alinear-les cap a la consecució dels objectius establerts.
Desenvolupar capacitats creatives en la producció de continguts adaptats a les singularitats de cada plataforma i que contribueixin al desenvolupament del relat de marca ( storytelling ).
Departaments de comunicació i equips de social media en empreses i institucions públiques o privades, agències de publicitat i gabinets de premsa, mitjans de comunicació i consultores.
El màster es dirigeix especialment a persones titulades en l'àmbit de la comunicació, la informació, l'empresa i el màrqueting que vulguin especialitzar-se en les possibilitats dels social media.
S'adreça també a professionals d'altres disciplines que vulguin aprendre a desenvolupar una visió estratègica i a fer valer les accions dutes a terme en plataformes socials, gràcies a una formació completa i actual.
D'altra banda, el màster també es dirigeix als investigadors i investigadores que vulguin orientar els seus estudis cap als social media, de manera que adquireixin un coneixement especialitzat que els permeti comprendre els fonaments, les dinàmiques i les estratègies que s'inscriuen en el social media plan; explorar les singularitats del contingut que circula a les xarxes o explotar les dades que es generen en les interaccions que es desenvolupen en aquest entorn.
Nom del títol: Màster universitari en Comunicació Política Avançada per la Universitat de Lleida
Oferir una visió profunda i analítica sobre l'entramat mediàtic en el qual es desenvolupa l'activitat de la comunicació política.
Concebre, dissenyar i posar en pràctica projectes comunicatius i projectes de màrqueting digital en l'àmbit polític.
Assessoria i consultoria, comunicació i màrqueting digital, publicitat, periodisme, mitjans de comunicació (tradicionals i digitals), demoscòpia, organitzacions polítiques i institucions públiques.
Portaveus, consultors polítics, assessors d'imatge, analistes polítics, comunicadors especialitzats en l'àmbit polític, experts en màrqueting digital en l'àmbit polític, experts analistes en sondejos, directors de màrqueting i publicitat, tècnics d'equip de campanya.
Centre d'Educació Superior Next
Nom del títol: Màster universitari en Gestió Esportiva per la Universitat Autònoma de Barcelona
Proporcionar a l'estudiantat una formació que el capaciti per aplicar els instruments de gestió esportiva, reconèixer oportunitats de negoci, establir estratègies, anticipar-se als canvis, optimitzar recursos i analitzar la informació per a la presa de decisions que li permeti assolir els objectius proposats per l'organització.
Les persones titulades disposaran d'un coneixement profund de les noves tecnologies, d'una visió global de la nova economia i d'una actitud integradora i respectuosa amb els principis i els drets fonamentals de les persones que promogui la igualtat entre homes i dones, i la no discriminació i l'accessibilitat universal de les persones amb discapacitat.
Direcció o gestió d'empreses del sector esportiu, clubs, federacions i instal·lacions esportives; periodisme esportiu.
L'esport cal contemplar-lo com una activitat econòmica, generadora de riquesa i d'ocupació, ja que ha obert a l'economia nous i rendibles mercats i diferents oportunitats d'ocupació fins fa poc temps desconeguts.
Constitueix un important sector econòmic en plena expansió, contribuint de manera considerable al creixement i l'ocupació.
Escola Fundació Universitat Autònoma de Barcelona-Formació
Nom del títol: Màster universitari en Psicopedagogia per la Universitat Oberta de Catalunya
Especialitats: Intervenció psicopedagògica en l'àmbit socio-comunitari / Intervenció psicopedagògica per a la millora de la pràctica educativa / Intervenció psicopedagògica en l'àmbit laboral
Formar professionals capaços d'analitzar els processos de desenvolupament i aprenentatge en els contextos formal i no formal, com ara el sociocomunitari i el laboral, perquè adquireixin eines per a la intervenció en els diferents contextos.
Des de les experiències d'orientació escolar iniciades en el moment de transformació pedagògica del període de la Segona República fins a la figura del professor de psicologia i pedagogia dels centres d'educació secundària dels nostres dies, s'han succeït un conjunt de praxis que han configurat una pràctica professional que ha vingut a cobrir un conjunt de demandes molt clares del sistema educatiu, una praxi que s'ha centrat, fonamentalment, en el context formal.
No obstant això, han emergit nous contextos socials i educatius que demanen una actuació de la figura professional del psicopedagog més enllà de l'escola.
Els canvis continus que impacten en la societat requereixen un professional que tingui competències generals vinculades a l'observació, l'anàlisi i la valoració de les persones, els grups, les situacions i els contextos específics per poder intervenir des d'una perspectiva educativa, integral i holística que s'allunyi d'una perspectiva més clínica o terapèutica.
Nom del títol: Màster universitari en Psicologia Infantil i Juvenil: Tècniques i Estratègies d'Intervenció per la Universitat Oberta de Catalunya
Oferir una formació especialitzada i professionalitzadora per a la intervenció en l'àmbit de la salut mental de nens i adolescents des d'un enfocament plural.
Es tracta d'una formació pràctica dissenyada per capacitar professionals en la intervenció en l'àmbit de la salut mental infantojuvenil des de diferents orientacions teòriques (cognitivo-conductual, humanista-gestalt, psicoanalítica, sistèmica) i en l'ús d'eines innovadores per a la resolució de problemes clínics, evolutius i educatius de la societat actual.
Psicòlegs, psiquiatres i psicopedagogs especialitzats en la intervenció psicològica amb nens i adolescents.
Nom del títol: Màster universitari en Periodisme i Comunicació Digital: Dades i Noves Narratives per la Universitat Oberta de Catalunya
Capacitar els alumnes per a l'exercici professional del periodisme com a redactors d'informació periodística en qualsevol suport professional.
Formar com a periodista digital, que domini les narratives multimèdia i el periodisme de dades i que sigui emprenedor/a.
Mitjans de comunicació, empreses, agències de comunicació, cooperatives, periodista freelance.
L'evolució dels mitjans necessita professionals en adaptació contínua i que estiguin al corrent de les novetats del sector, atès que els mitjans de comunicació ja no són els únics capaços de difondre missatges de manera massiva.
Amb la irrupció de nous actors en l'entorn digital que permeten la publicació de missatges, els consumidors no solament són receptors de la informació, sinó que també són, a la vegada, creadors de contingut, gràcies a noves plataformes com els blogs i les xarxes socials.
El màster universitari de Periodisme i Comunicació Digital de la UOC busca satisfer la demanda d'un sector en transformació.
Un dels objectius fonamentals consisteix a crear les condicions ideals perquè l'estudiant pugui adquirir les competències necessàries per ser capaç d'exercir rols professionals.
Nom del títol: Màster universitari en Recerca Clínica per la Universitat Internacional de Catalunya
Formar professionals investigadors de l'àmbit clínic.
Possibilitar una formació avançada en metodologia de la investigació.
Incorporar i fomentar la investigació en la pràctica professional i assistencial per participar de l'avenç científic en el camp de la salut.
La recerca i la innovació (R+I) en ciències de la salut és un element crucial en el progrés i el benestar dels individus i de la població, atès que ofereix maneres noves i millorades de prevenir, diagnosticar, tractar, rehabilitar o pal·liar les malalties i les lesions.
Catalunya disposa d'un alt nivell de recerca en ciències de la salut, fonamentalment duta a terme per metges dels centres assistencials (hospitals, centres d'atenció primària), els centres de recerca i de les universitats.
Al voltant dels grans hospitals universitaris s'han configurat instituts i centres de recerca sanitària per tal d'integrar la diversitat de disciplines (àmbits de coneixement) i tipus de recerca (bàsica, clínica o aplicada, salut pública i serveis sanitaris) i, alhora, per afavorir la transferència del coneixement científic generat en la pràctica assistencial.
Malauradament, però, hi ha una manca de professionals clínics formats en aquest àmbit.
En aquest sentit, cal formar professionals que puguin sumar en projectes de recerca i innovació en ciències de la salut a Catalunya i donar així resposta als objectius estratègics del Departament de Salut de la Generalitat.
Nom del títol: Màster universitari en Fisioteràpia Pediàtrica per la Universitat Internacional de Catalunya
Especialitats: Intervenció Terapèutica Avançada / Fisioteràpia Basada en l'Evidència Científica
Diagnosticar i tractar les afeccions que comporten una alteració del desenvolupament motor de l'infant i que condicionen el seu nivell d'independència funcional.
L'aplicació dels coneixements relacionats amb el desenvolupament psicomotor, l'aprenentatge, el control del moviment i les adaptacions al creixement, constitueix una eina bàsica en el tractament preventiu i l'atenció precoç, destinada a ajudar l'infant a aconseguir el seu màxim potencial de desenvolupament, independència i integració social.
Activitat docent en diferents tipus de programes:
Activitat investigadora relacionada amb l'especialitat de fisioteràpia pediàtrica.
Nom del títol: Màster universitari en Tradumàtica: Tecnologies de la Traducció per la Universitat Autònoma de Barcelona
Capacitar els alumnes per a la gestió de projectes; la localització web, multimèdia, de programari, d'aplicacions per a dispositius mòbils i de videojocs; la maquetació; el control de qualitat; la traducció automàtica i la postedició.
Dotar els estudiants d'una identitat professional competitiva en el sector dels serveis lingüístics.
Gestió de projectes, enginyeria de formats i productes, assessorament lingüístic i d'especialitat, traducció automàtica, traducció, postedició, revisió lingüística i de format.
Nota de tall 1a assignació PAU/CFGS: 8,140
Nom del títol: Graduat/ada en Enginyeria de Xarxes de Telecomunicació per la Universitat Pompeu Fabra
Formar professionals dotant-los de capacitat per concebre, dissenyar, gestionar i operar amb xarxes, protocols i serveis telemàtics multimèdia; per col·laborar amb professionals de tecnologies afins i per prendre decisions tecnològiques amb criteris de cost, qualitat, seguretat, temps i respecte als principis propis de la professió.
Enginyeria en la vessant de les tecnologies de la informació i la comunicació.
Direccions tècniques de projectes i àmbit de gestió.
L'exercici de la professió regulada d'enginyer/a tècnic/a de telecomunicació.
Nom del títol: Màster universitari en Desenvolupament Internacional per la Universitat Pompeu Fabra, Universitat de Barcelona i Universitat Autònoma de Barcelona
Formar analistes en desenvolupament internacional que tinguin les capacitats i els coneixements adequats per estudiar i interpretar els reptes actuals del desenvolupament i la cooperació en el pla internacional, tant des d'una perspectiva global com local.
Oferir als estudiants les eines d'anàlisi adequades per definir un perfil professional capaç de respondre a les necessitats d'organismes públics, nacionals i internacionals, i de corporacions privades, i capaç d'incloure els problemes del desenvolupament en les seves polítiques i estratègies.
Institucions participants: Hospital Sant Joan de Déu
Nom del títol: Màster universitari en Atenció Emocional al Nen Hospitalitzat, Segons el Model Child Life per la Universitat de Barcelona
El Chase Child Life Program neix als Estats Units als anys seixanta per tractar els aspectes psicosocials que acompanyen l'hospitalització i altres experiències relatives a la cura de la salut.
Aquest nom fa referència al fet que l'infant malalt, hospitalitzat o no, ha de mantenir la seva vida de nen/a, la seva «vida infantil» o child life.
Hospitals infantils i serveis de pediatria dels hospitals generals.
Actualment, el model Child Life està molt desenvolupat als Estats Units i poc implantat a l'Estat espanyol, en particular, i a Europa en general, principalment per la falta de formació de professionals en aquest àmbit.
Ara bé, els beneficis obtinguts per aquesta disciplina fan pensar que s'anirà consolidant progressivament al nostre continent amb les consegüents oportunitats per a les persones titulades.
Campus Docent Sant Joan de Déu-Fundació Privada
Nom del títol: Màster universitari en Dret Esportiu Internacional per la Universitat de Lleida
En funció de la llengua en què es cursi l'estudi, es faran estades d'una durada de 10 dies en els llocs següents:
Proporcionar a l'estudiantat una formació que els capaciti per:
L'esport d'alt nivell i l'esport professional han tingut un fort creixement econòmic i esportiu en els darrers anys i, malgrat això, no han anat acompanyats d'una formació específica i especialitzada com sí que s'ha fet en els darrers 20 anys a l'Europa més occidental.
L'esport d'alt nivell i l'esport professional han quedat immersos en la globalització de l'economia i de les dinàmiques socials, i són molts els països que acullen milers d'esportistes, entrenadors, tècnics, etc., d'altres indrets.
També són cada cop més els països que organitzen grans esdeveniments esportius de caire mundial, però sovint en molts d'aquests països no existeix cap tipus de formació especialitzada sobre les normes específiques que regulen l'esport a escala mundial, principalment sobre les normes que guarden relació amb el Moviment Olímpic Internacional.
Són milers i milers els clubs i els esportistes d'una gran part del món (fora de l'Europa occidental i dels EUA i Canada) que tenen darrere seu un advocat del seu país que mai no ha estat format en termes de normes internacionals de l'esport.
Nom del títol: Màster universitari en Gestió d'Empreses Globals per la Universitat Ramon Llull, Sun Yat-sen University i University of Virginia
El màster consta de 60 ECTS repartits en tres trimestres, cadascun dels quals s'imparteix en una de les escoles.
El primer trimestre, de 15 setmanes i 18 ECTS, s'impartirà a la Universitat de Virginia (Estats Units); el segon, de 9 setmanes i 12 ECTS, s'oferirà al Lingnan College, de la Universitat Sun Yat-sen (Xina).
Finalment, el tercer trimestre, de 15 setmanes i 18 ECTS, tindrà lloc a l'ESADE Business School (Espanya).
Entendre la complexitat de la gestió de múltiples entorns competitius per poder assumir els reptes de la gestió interna, marcada per la diversitat i la mida creixent de l'organització, i poder aprofitar els avantatges competitius d'abast global, partint de l'equilibri entre la necessitat d'adaptació local i la d'integració global.
Empreses multinacionals amb presència global.
Nom del títol: Màster universitari en Enginyeria Espacial i Aeronàutica per la Universitat Politècnica de Catalunya
Proporcionar a les persones titulades en enginyeria o en ciències físiques una formació avançada en l'àmbit de l'enginyeria de sistemes espacials i aeronàutica.
Missions espacials, propulsió espacial, propulsió d'aeronaus, disseny i manteniment d'aeronaus, infraestructures aeroportuàries, gestió del trànsit aeri i aerodinàmica civil.
Professional i investigador/a en l'àmbit de la indústria aeroespacial.
Nom del títol: Graduat/ada en Arquitectura Tècnica i Edificació per la Universitat de Girona
Proporcionar coneixements i competències d'actuació tant en els sectors de la construcció i la rehabilitació d'edificis com en els del paisatge, l'urbanisme i l'edificació sostenible, i capacitar les persones titulades per a la concepció i l'elaboració de projectes relacionats amb els àmbits d'actuació de la professió d'arquitecte/a tècnic/a.
L'arquitectura tècnica ha estat un dels molts sectors afectats per la crisi econòmica mundial.
Aquest fet ha provocat la reacció de part del sector, que ha generat un canvi molt significatiu en la professió.
Majoritàriament, podem afirmar que el ritme de construcció de nous habitatges romandrà en percentatges molt inferiors als que hi havia fins al final de la primera dècada del segle XXI.
Ens trobem davant una nova situació del mercat edificatori.
La rehabilitació, el medi ambient, l'estalvi que cal proporcionar a les famílies construint edificis d'alta eficiència energètica i molts altres camps que fins fa uns anys teníem oblidats, tot i ser conscients que es tractava de criteris propis d'una societat avançada, estan adquirint un protagonisme que s'instal·la en la societat a un ritme trepidant i, per poder-hi donar resposta, cal disposar de professionals amb la formació adient.
No és que les feines que feia l'arquitecte/a tècnic/a d'abans hagin desaparegut, sinó que, senzillament, la professió ha evolucionat i s'ha diversificat, i, per tant, s'han incrementat els àmbits on aquest professional té capacitat per actuar.
L'arquitecte/a tècnic/a continua essent el professional format per actuar en l'àmbit de l'edificació i en tot allò que s'hi relaciona.
Nom del títol: Graduat/ada en Arquitectura Tècnica i Edificació per la Universitat de Lleida
Formar professionals capacitats per gestionar tots els processos relacionats amb la direcció i l'execució d'obra garantint la qualitat, la seguretat i la salut a la feina.
L'arquitecte/a tècnic/a pot realitzar les tasques següents:
Tot i haver passat un anys de la disminució de la demanda de les titulacions relatives a l'edificació i l'arquitectura, els nous àmbits laborals, com són la rehabilitació energètica, la construcció sostenible o el treball desenvolupat mitjançant sistemes BIM ( building information modeling ), obren perspectives laborals interessants per a aquests titulats i fan preveure una necessitat de professionals amb aquests nous coneixements en el sector de l'edificació.
Edifici Central de l'Escola Politècnica Superior
Nom del títol: Màster universitari en Activitat Física Terapèutica per a Persones amb Patologia Crònica, Envelliment o Discapacitat per la Universitat Ramon Llull
Proporcionar a professionals de la salut, i en especial a fisioterapeutes, els coneixements i les habilitats necessaris per planificar i desenvolupar models terapèutics basats en l'activitat física terapèutica dirigits específicament a persones amb malalties cròniques, amb discapacitats o amb problemes de salut derivats de l'envelliment.
L'evolució de la medicina i el progrés social han permès que, en les últimes dècades, la població amb malalties cròniques, discapacitada o d'edat avançada hagi augmentat considerablement i gaudeixi d'una millor qualitat de vida.
Malgrat tot, aquesta població, a causa de la malaltia o la situació especial que pateix, presenta un nivell de sedentarisme molt important que li produeix un pèrdua considerable de les seves capacitats físiques.
Aquesta afecció té una repercussió directa en el consum de recursos sanitaris.
En els darrers anys, l'activitat física ha esdevingut una eina terapèutica molt important en la pràctica dels professionals de la salut.
Tant en l'àmbit preventiu com en el terapèutic, la pràctica d'exercici físic és una intervenció molt demanada; amb tot, encara queda molt camí per recórrer pel que fa a la seva aplicació en la pràctica assistencial, sobretot perquè se'n té un coneixement massa genèric i poc específic a l'hora d'aplicar-la a persones amb una patologia crònica.
Per tant, és necessari oferir una formació que capaciti els i les professionals de la salut en l'avaluació, la prescripció, el disseny i la implementació de programes d'activitat física i exercici terapèutic i que els permeti donar resposta als problemes de salut que tracten habitualment.
Nom del títol: Màster universitari Erasmus Mundus en Innovació en Enoturisme per la Universitat Rovira i Virgili, Universidade do Porto i Universite de Bordeaux I
L'estudiantat cursarà el primer semestre a la Universitat Rovira i Virgili, el segon a la Universitat de Bordeus (França) i el tercer a la Universitat de Porto (Portugal).
Actualment hi ha un interès creixent pel turisme gastronòmic i cultural; l'enoturisme, per exemple, és una de les modalitats turístiques que estan assolint més rellevància a escala internacional.
En aquest sentit, cada cop són més les empreses de la indústria del vi que veuen el desenvolupament d'activitats en l'àmbit de l'enoturisme com una via per potenciar la promoció del vi i les vendes dels cellers.
Aquest tipus d'iniciatives requereixen professionals com les persones titulades, amb formació especialitzada i amb un coneixement profund en els camps del vi i el turisme.
Nota de tall 1a assignació PAU/CFGS: 7,546
Nom del títol: Graduat/ada en Comunicació i Periodisme Audiovisuals per la Universitat de Lleida
Mencions: Creació de continguts informatius / Creació de continguts per a internet / Creació de continguts audiovisuals
Capacitar professionals per a l'anàlisi crítica i reflexiva de la realitat audiovisual i, a més, proporcionar-los els coneixements culturals, tècnics i metodològics necessaris per a la realització de productes comunicatius en l'entorn mediàtic actual.
Aquests coneixements els han d'orientar tant per a l'exercici de la professió com per a l'elaboració d'estudis d'aprofundiment i d'especialització en el camp de la comunicació audiovisual i, especialment, en l'àmbit periodístic.
Nom del títol: Graduat/ada en Filologia Catalana i Estudis Occitans per la Universitat de Lleida
Formar professionals que dominin la llengua catalana i la llengua occitana en tots els contextos d'aplicació i d'anàlisi.
Analitzar amb actitud crítica textos literaris i lingüístics catalans i occitans.
Conèixer la influència dels factors socioculturals i polítics en l'estructura i el funcionament de la llengua.
Aplicar les tècniques d'edició i de creació literària.
La cooficialitat de l'occità i les relacions transfrontereres amb les regions meridionals de França permeten preveure una demanda creixent de persones graduades amb coneixements d'occità.